گەڕان بۆ کاتی لەدەستچوو

گەڕان بۆ کاتی لەدەستچوو () ڕۆمانێکی نووسەری فەرەنسی مارسێل پرووستە.
ڕۆمانەکە لە ٧ بەرگ پێکھاتووە، کە ھەر یەکەیان بە ناوی سەربەخۆوە نووسراوە. ئەم ڕۆمانە ڕیکۆردی جیھانی گینس بۆ درێژترین ڕۆمانی مێژووی بەدەست ھێناوە.
پرووست لە نێوان ساڵەکانی ١٩٠٨ و ١٩٠٩ و ١٩٢٢ ڕۆمانەکەی نووسیوە و لە نێوان ساڵەکانی ١٩١٣ و ١٩٢٧ دا چاپ کراوە.
 کورتە 
ڕۆمانەکە لە ٧ بەرگدا نووسراوە، جگە لە چوارچێوەی سەرەکی ئەو چیرۆکەی کە ئەم بەرگانە بەیەکەوە دەبەستێتەوە، ھەر یەک لەم حەوت بەرگە چەندین ڕوانگەی تەواو سەربەخۆیە لە ڕاستیدا ئەوەی پێی دەگوترێت چیرۆک تەنیا زنجیرە ساتێکە کە تێیدا ھەریەک لە کاراکتەرە سەرەکییەکانی کتێبەکە، بە یەکەوە دەبەستێتەوە. ھەر بۆیە زۆرجار لەسەر ئەم کارە دەوترێت، کە دەکرێت بۆ خوێندنەوەی لە ھەر لاپەڕەیەک دەست پێ بکرێت.

 وەرگێڕان بە کوردی 
ڕومانی گەڕان بۆ کاتی لەدەستچوو بە زمانی کوردی و شێوەزاری سۆرانی وەرگێڕاوەتە و بە ناونیشانی خوارەوە بە چاپ گەیشتووەتەوە:
 گەڕان بۆ کاتی لەدەستچوو، وەرگێڕانی سیامەند شاسواری، سلێمانی: دەزگای ناوەندی غەزەڵنووس، ٢٠١٦.

 پەراوێزەکان 

 سەرچاوەکان 



پۆل:ڕۆمانەکانی مارسێل پرووست
پۆل:ئەو ڕۆمانانەی کراونەتە کۆمیک